
HASZNÁLATI SZERZŐDÉS 

amely létrejött egyrészről
Budapest Főváros VII. kerület Erzsébetváros Önkormányzata (székhelye: 1073 Budapest, Erzsébet krt. 6.
adószáma: 15735708-2-42, KSH statisztikai számjele: 15735708-8411-321-01; törzskönyvi azonosító száma: 735704), Képviseli: Niedermüller Péter polgármester, mint használatba adó (a továbbiakban: Használatba adó) 

másrészről
Név: 
Születési hely, idő: 
Anyja neve: 
Lakcím: 
Személyi igazolvány szám: 
(a továbbiakban, mint Használatba vevő) 
együttesen: Felek

között az alulírott helyen és időben az alábbiak szerint: 

1. Használatba adó tulajdonát képezi a Budapest VII. kerület 1074 Budapest, Alsó erdősor u. 7. közterületen lévő parkolóhelyen Budapest Főváros Önkormányzata által meghirdetett „Fedett, zárható kerékpártárolók társasházak, lakótelepek környékén” című pályázat keretében létesített zárható és fedett utcai kerékpártároló (a továbbiakban: Tároló), melyben 1 db tárolóhelyet Használatba adó a Használatba vevő részére az alábbi feltételekkel használatba ad Budapest Főváros VII. kerület Erzsébetváros Polgármesterének 1/2024. (II.29.) döntése alapján.

2. A Tároló kizárólag 1 db maximum 29” méretű kerékpár tárolására használható. A Tárolóban más dolog nem tárolható, illetve a kerékpár tárolásától eltérő tevékenység nem folytatható. 

3. Használó a használat jogát más személyre a Használatba adó előzetes hozzájárulása nélkül nem ruházhatja át.

4.  Felek jelen szerződést az aláírástól számított egy év határozott időre kötik. 

5. Felek rögzítik, hogy a Tároló üzemeltetője: Budapest Főváros VII. kerület Erzsébetváros Önkormányzata.
6. A tárolás éves díja bruttó 4.800,-Ft azaz négyezernyolcszáz forint, melyet Használatba vevő egy összegben átutal a Budapest Főváros VII. kerület Erzsébetváros Önkormányzatának 10400140-00033574-00000000 számú általános pályázati bankszámlájára a szerződés megkötésétől számított 10 munkanapon belül. Használatba adó a díj befizetését követően számlát állít ki Használatba vevő részére.

7. A Használatba adó a használat jogi megkezdésének időpontjában átadja Használatba vevőnek a Tároló kulcsát, melyet Használatba vevő köteles a használat teljes időtartama alatt gondosan megőrizni és a használat befejezésekor Használatba adónak visszaadni. A kulcs elvesztése esetén Használatba vevő köteles 10.000,-Ft összeget megfizetni Használatba adó részére a kulcs pótlására. 
A kulcs másolására kizárólag Budapest Főváros VII. kerület Erzsébetváros Önkormányzata jogosult. 

8. Amennyiben Használatba vevő díjfizetési kötelezettségének nem tesz eleget, vagy a használat befejezése időpontjáig nem gondoskodik a Tárolóból a kerékpár eltávolításáról az üzemeltető (a Használatba vevő értesítése után) a Használatba vevő által elhelyezett kerékpárt eltávolítja és azt egy évig telephelyén őrzi. Nem kerékpározáshoz használt tárgyat, illetve szemetet az üzemeltető a Tárolóból haladéktalanul eltávolíthatja. 
Telephely címe: Budapest, VII. kerület Százház utca 10-18.
Telephely telefonszáma: +36 1 461 9040

9.  Használatba adó nem vállal felelősséget a Tárolóban elhelyezett dologgal kapcsolatban bekövetkezett bármilyen kárért, beleértve a lopási és rongálási kárt is.

10. Használatba vevő más használókat a Tároló igénybevételében nem zavarhat és nem akadályozhat. 

11. Használatba adó eseti jelleggel keresheti Használatba vevőt pl. elégedettségi felmérés céljából a pályázati adatlapon megadott elérhetőségeken. 

12. Jelen szerződést bármelyik fél jogosult 30 napos határidővel a másik félhez intézett írásbeli nyilatkozatával felmondani. Felek rögzítik, hogy felmondás esetén a tárolás éves díjának időarányos része nem kerül visszafizetésre. 

13. Felek rögzítik, hogy a vitás kérdéseket elsődlegesen megkísérlik békés úton rendezni, ennek meghiúsulása esetén a Felek a polgári perrendtartásról szóló 2016. évi CXXX. törvény általános szabályait rendelik alkalmazni az eljáró bíróságok tekintetében. 

14. Jelen megállapodás 4 (négy) egymással mindenben megegyező eredeti példányban készült, melyből a Használatba adót 3 (három), a Használatba vevőt pedig 1 (egy) eredeti példány illeti meg.

Felek a jelen megállapodást annak elolvasása után, mint akaratukkal mindenben megegyezőt, jóváhagyólag írják alá.

Budapest, 2026……………………



	…………………………………………………
Budapest Főváros VII. kerület
Erzsébetváros Önkormányzata
Niedermüller Péter polgármester
                            Használatba adó 
	……………………………………

Jogilag ellenőrizte:

…………………
      Tóth János 
           jegyző

Pénzügyi ellenjegyző: 

………………………
    Nemes Erzsébet
    gazdasági vezető

